ભારતીય જનતા પક્ષને લોકસભામાં માત્ર બે સભ્યોના પક્ષમાંથી હાલની સ્થિતિએ લઇ જવામાં તેમણે મહત્વની ભૂમિકા ભજવી હતી. 25 ડિસેમ્બર 1924માં મધ્ય પ્રદેશના ગ્વાલિયર શહેરમાં અટલ બિહારી વાજપાયીનો જન્મ થયો હતો. અટલજીના પિતા કૃષ્ણ બિહારી વાજપેયી અને મા કૃષ્ણા દેવી હતા. વાજપાયીનો સાંસદીય અનુભવ પાંચ દશક કરતાં પણ વધુનો રહ્યો છે. અટલ બિહારી વાજપાયી 1951માં ભારતીય રાજકારણનો હિસ્સો બન્યા હતા. તેમણે 1955માં પહેલીવાર લોકસભાની ચૂંટણી લડી હતી પરંતુ તેઓ હારી ગયા હતા. ત્યારપછી 1957માં તેઓ સાંસદ બન્યા હતા. તઅટલજી કુલ 10 વાર લોકસભાનાસાંસદ બન્યા છે. જ્યારે બે વાર 1962 અને 1986માં રાજ્યસભાના સાંસદ પણ રહ્યા છે. આ દરમિયાન અટલજીએ ઉત્તરપ્રદેશ, નવી દિલ્હી અને મધ્ય પ્રદેશ લોકસભાની ચૂંટણી લડી હતી અને તેઓ જીત્યા હતા. ત્યારે તેઓ ગુજરાતથી રાજ્યસભાપહોંચ્યા હતા. અટલજીની ભાષણ કલા, મનમોહક સ્મિત અને લેખન-વિચારધારા પ્રત્યે નિષ્ઠા જાણીતા હતા.